SHBA: Në zgjedhjet 2016, media shndërrohet në personazh
Media është akuzuar nga dy kampet, të fushatës Clinton dhe Trump, ndërsa përpiqen se si të pasqyrojnë një garë të pazakontë
Fushata presidenciale e vitit 2016 ka paraqitur sfida të pazakonta për gazetarët dhe organet e medias që e mbulojnë atë. Një nga parimet e një gazetarie serioze në Amerikë është balanca, por deklarata kundërthënëse nga kandidati republikan, Donald Trump dhe akuzat e republikanëve për njëanshmëri pro demokratëve në media, në favor të Hillary Clintonit, kanë shkaktuar debate, duke e shndërruar edhe vetë gazetarinë politike në një nga temat e fushatës. Media është kthyer në protagonoiste në këtë vit zgjedhor, duke u perpjekur të përshkojë një terren të pasigurt. Donald Trump dhe përkrahësit e tij i kanë akuzuar organet e shtypit për njëanshmëri. Thomas Burr, President i Klubit Kombëtar të Shtypit bie dakord që këtë radhë sulmet ndaj medias, janë më të ashpra. Por ndërsa mbështetësit e zotit Trump pretendojnë se ka njëanshmëri, ata të zonjës Clinton e akuzojnë median për “balancë të rreme”, duke argumentuar se deklarata të sajat, që janë paraqitur si provë se ajo nuk është e sinqertë, nuk janë të barazvlefshme me rastet kur Donald Trump nuk është i sinqertë. Zoti Rosenstiel thotë se mund të vendosësh barazpeshë në një artikull që është krahasues, dhe pastaj të analizosh kontekstin dhe ndryshimin cilësor mes dy kandidatëve. Dori Toribio, korrespondente e Radio-Televizionit spanjoll, RTVE në Uashington, thotë se nuk besoj se gazetarët kanë qenë të njëanshëm. Gazetarja Toribio thotë se megithëse ka qenë veçanërisht e vështirë për të, si imigrante dhe grua të raportojë për zotin Trump, ajo është përjekur të mbetet neutrale. Ajo thotë se publiku i huaj ka një nivel të jashtëzakonshëm interesimi për zgjedhjet e këtij viti në Shtetet e Bashkuara. Thomas Burr i Klubit Kombëtar të Shtypit, detyra e gazetarit është që të dallojë çfarë është fakt dhe çfarë është sajesë. Por zoti Rosenstiel thotë se kostoja do të ishte e jashtëzakonshme, nëse gazetarët luajnë rolin e arbitrit. Në fund të fundit, cilido nga kandidatët të hyjë në Shtëpinë e Bardhë janarin e ardhshëm, kjo fushatë do të jetë e pazakontë dhe për t’u mbajtur mend, për vetë kandidatët dhe për gazetarët që po e mbulojnë atë.